ટીવી ચેનલ અને અન્ય એજન્સીઓ દ્વારા જાહેર થયેલા એક્ઝિટ પોલને પણ ભાજપે આજે ઉંધા વાળી દીધા હતાં. નરેન્દ્ર મોદીની આગેવાનીમાં ભાજપને મળેલી જીતથી દેશભરના લોકો મોં માં આંગળા નાખી ગયા હતાં. કોંગ્રેસે તો એક્ઝિટ પોલમાં દર્શાવેલા આંકડા કરતા પણ ઈતિહાસનું સૌથી નબળુ પ્રદર્શન કરતા માત્ર 50 સીટોની અંદર જ સમેટાઈ શકે છે. ભારતના શેર બજારે પણ નરેન્દ્ર મોદીને વિજયી સલામી આપી હતી. સેન્સેક્સ આજે 1000 પોઈન્ટનો ઉછાળો હાંસલ કરીને 25000ની ઓલટાઈમ હાઈ સપાટીએ પહોંચ્યો હતો.